CELEX: 31988R0035
Language: el
Date: 1988-01-05 00:00:00
Title: Κανονισμός (ΕΟΚ) αριθ. 35/88 της Επιτροπής της 5ης Ιανουαρίου 1988 που διορθώνει τον κανονισμό (ΕΟΚ) αριθ. 2161/87 όσον αφορά το ύψος της ενίσχυσης στην παραγωγή για τις σουλτανίνες και τις κορινθιακές σταφίδες

Avis juridique important

|

31988R0035

Κανονισμός (ΕΟΚ) αριθ. 35/88 της Επιτροπής της 5ης Ιανουαρίου 1988 που διορθώνει τον κανονισμό (ΕΟΚ) αριθ. 2161/87 όσον αφορά το ύψος της ενίσχυσης στην παραγωγή για τις σουλτανίνες και τις κορινθιακές σταφίδες  

Επίσημη Εφημερίδα αριθ. L 005 της 08/01/1988 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 35/88 ΤΗΣ ΕΠΙΤΡΟΠΗΣ  της 5ης Ιανουαρίου 1988  που διορθώνει τον κανονισμό (ΕΟΚ) αριθ. 2161/87 όσον αφορά το ύψος της ενίσχυσης στην παραγωγή για τις σουλτανίνες και τις κορινθιακές σταφίδες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 3909/87 (2), και ιδίως το άρθρο 5 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1277/84 του Συμβουλίου της 8ης Μαΐου 1984 για τον καθορισμό των γενικών κανόνων του καθεστώτος ενισχύσεως στην παραγωγή στον τομέα των μεταποιημένων οπωροκηπευτικών (3) περιλαμβάνει διατάξεις σχετικά με τις μεθόδους καθορισμού της ενίσχυσης στην παραγωγή·  ότι ο κανονισμός (ΕΟΚ) αριθ. 2161/87 της Επιτροπής (4) καθόρισε, για την περίοδο εμπορίας 1987/88, το ποσό της ενίσχυσης στην παραγωγή για τις σουλτανίνες και τις κορινθιακές σταφίδες· ότι είναι σκόπιμο να διορθωθούν ορισμένα στοιχεία που ελήφθησαν υπόψη κατά τον προσδιορισμό του ποσού της ενίσχυσης· ότι η εν λόγω διόρθωση, η οποία είναι προς το συμφέρον των εμπορευόμενων, θα ισχύσει από την έναρξη της περιόδου εμπορίας 1987/88·  ότι η Επιτροπή Διαχείρισης Μεταποιημένων Προϊόντων με βάση τα Οπωροκηπευτικά δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 2161/87, το ποσό της ενίσχυσης στην παραγωγή «52,224 ECU» ανά 100 χιλιόγραμμα καθαρού βάρους σουλτανίνων της κατηγορίας 4, αντικαθίσταται από το ποσό «60,924 ECU» ανά 100 χιλιόγραμμα καθαρού βάρους.  Το συμπλήρωμα της ενίσχυσης καταβάλλεται μετά από αίτηση του εμπορευόμενου.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Ιανουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 370 της 30. 12. 1987.  (3) ΕΕ αριθ. L 123 της 9. 5. 1984, σ. 25.  (4) ΕΕ αριθ. L 202 της 23. 7. 1987, σ. 36.